ಆನ್‌ಲೈನ್‌ ಯೋಗಸ್ಟೋರ್‌ನನ್ಹು ಉದ್ಘಾಟಿಸಿದ ಕೇಂದ್ರ ಸಚಿವ ಸರಬಾನಂದ ಸೋನೋವಾಲ
ಬೆಂಗಳೂರು:ಜೂನ್‌ 21 ರ ಯೋಗ ದಿನದ ಅಂಗವಾಗಿ ಅಮೆಜಾನ್‌ ತನ್ನ ಆನ್‌ಲೈನ್‌ನಲ್ಲಿ “ಯೋಗ ಸ್ಟೋರ್‌ನನ್ನು” ಗ್ರಾಹಕರಿಗಾಗಿ ತೆರೆದಿದ್ದು, ಕೇಂದ್ರ ಜಲಸಾರಿಗೆ ಸಚಿವರಾದ ಸರಬಾನಂದ ಸೋನೋವಾಲ ಅವರು ಈ ಸ್ಟೋರ್‌ನನ್ನು ಬೆಂಗಳೂರಿನಲ್ಲಿ ಉದ್ಘಾಟನೆ ಮಾಡಿದ್ದಾರೆ.
ಈ ವೇಳೆ ಮಾತನಾಡಿದ ಅವರು, ಭಾರತವನ್ನು ಆರೋಗ್ಯಕರ ಹಾಗೂ ಫಿಟ್ಟಾಗಿಸುವ ಉದ್ದೇಶದಿಂದ ಪ್ರಧಾನಿ ನರೇಂದ್ರ ಮೋದಿ ಅವರು ನಮ್ಮ ಪುರಾತನ ಅಭ್ಯಾಸಗಳಲ್ಲಿ ಒಂದಾದ ಯೋಗಕ್ಕೆ ವಿಶೇಷ ಪ್ರಾತಿನಿಧ್ಯ ನೀಡಿದ್ದಾರೆ. ಪ್ರತಿ ವರ್ಷ ಜೂನ್‌ 21 ರಂದು ಯೋಗ ದಿನವನ್ನು ಎಲ್ಲೆಡೆ ಆಚರಿಸ ಲಾಗುತ್ತಿದೆ. ಪ್ರತಿಯೊಬ್ಬರೂ ಯೋಗಾಭ್ಯಾಸ ಮಾಡುವ ಮೂಲಕ ದೈಹಿಕ ಹಾಗೂ ಮಾನಸಿಕವಾಗಿ ಸದೃಢವಾಗಿರಬೇಕು ಎಂಬುದು ಮುಖ್ಯ ಉದ್ದೇಶ. ಇದರ ಭಾಗವಾಗಿ ಅಮೆಜಾನ್‌ ಕೂಡ ಯೋಗಾಭ್ಯಾಸ ಮಾಡುವವರಿಗೆ ವಿಶೇಷ ಸಹಕಾರ ನೀಡುತ್ತಿರುವುದು ಸ್ವಾಗತಾರ್ಹ.
ಅಮೆಜಾನ್ ಇಂಡಿಯಾದ ಕನ್ಸ್ಯೂಮರ್ ಬ್ಯುಸಿನೆಸ್‌ನ ಉಪಾಧ್ಯಕ್ಷ ಮನೀಶ್ ತಿವಾರಿ ಮಾತನಾಡಿ, ಈ ಯೋಗಾಭ್ಯಾಸಕ್ಕೆ ಬೇಕಾದ ಎಲ್ಲಾ ರೀತಿಯ ಗುಣಮಟ್ಟದ ವಸ್ತುಗಳನ್ನು ಸರಿಯಾದ ಸಮಯದಲ್ಲಿ ಡೆಲಿವರಿ ಮಾಡುವ ಜವಾಬ್ದಾರಿಯನ್ನು ತೆಗೆದುಕೊಂಡು, ಫಿಡ್‌ ಇಂಡಿಯಾ ನಿರ್ಮಾಣ ಮಾಡುವತ್ತ ಅಮೆಜಾನ್‌ ಮುಂದಾಗಿರುವುದು ಶ್ವಾಘನೀಯ ಎಂದರು.
ಅಮೆಜಾನ್‌ನಲ್ಲಿ ಯೋಗಾ ದಿನವನ್ನು ಇನ್ನಷ್ಟು ವಿಶೇಷವಾಗಿಸಲು, ಯೋಗಾ ಸ್ಟೋರ್‌ ತೆರೆಯಲಾಗಿದೆ. ಈ ಸ್ಟೋರ್‌ನಲ್ಲಿ ಸಾವಿರಕ್ಕೂ ಹೆಚ್ಚು ಸೆಲ್ಲರ್‌ ಗಳಿಂದ 10 ಸಾವಿರಕ್ಕೂ ಹೆಚ್ಚು ವಿಭಿನ್ನ ಉತ್ಪನ್ನಗಳು ಲಭ್ಯವಿದೆ. ಪ್ರಮುಖವಾಗಿ ಎಲ್ಲಾ ವಯಸ್ಕರಿಗೂ ಹೊಂದುವ ಯೋಗ ಮ್ಯಾಟ್‌ಗಳು, ಬ್ಲಾಕ್‌ಗಳು, ಯೋಗ ವೀಲ್‌ಗಳು, ಯೋಗ ಉಡುಪು, ಇತರೆ ಆಕ್ಸೆಸರಿಗಳು ಸೇರಿದಂತೆ ಎಲ್ಲಾ ಬಗೆಯ ವಸ್ತುಗಳು ಸಿಗಲಿವೆ ಎಂದು ವಿವರಿಸಿದರು.